9. december

## Udalosti
* 536 – byzantský vojvodca Belisar bez odporu vstúpil do Ríma a gótska posádka utiekla z mesta
* 1636 – dynastia Čching vládnuca Číne pod vedením cisára Chuang Tchaj-ťiho napadla kórejské kráľovstvo Čoson
* 1822 – francúzsky fyzik Augustin Jean Fresnel v memoároch pre Akadémiu vied zaviedol pojmy *lineárna polarizácia*, *kruhová polarizácia* a *eliptická polarizácia* a uviedol priamy refrakčný experiment, ktorým overil svoju teóriu, že optická rotácia je formou dvojlomu
* 1835 – texaská revolúcia: novovzniknutá texaská armáda dobyla San Antonio v dôležitej bitke o nezávislosť na Mexiku
* 1851 – v Montreale vznikla prvá YMCA v Severnej Amerike
* 1892 – francúzsky astronóm Auguste Charlois objavil planétku 349 Dembowska
* 1905 – vo Francúzsku bol schválený zákon zavádzajúci dôslednú odluku cirkvi od štátu
* 1917 – prvá svetová vojna: britský poľný maršal Edmund Allenby získal Jeruzalem od Osmanskej ríše
* 1917 – prvá svetová vojna: Rumunské kráľovstvo podpísalo s Ústrednými veľmocami prímerie vo Focșani
* 1922 – Gabriel Narutowicz bol zvolený za prvého prezidenta Poľska
* 1931 – parlament Španielska schválil novú ústavu, čím potvrdil premenu krajiny z monarchie na parlamentnú republiku
* 1940 – druhá svetová vojna: britské a indické jednotky pod velením generálmajora Richarda O’Connora zaútočili na talianske jednotky pri Sídi Barání v Egypte
* 1941 – druhá svetová vojna: Čína, Kuba, Guatemala a Filipíny vyhlásili vojnu Nemecku a Japonsku
* 1941 – druhá svetová vojna: americká 19. bombardovacia skupina zaútočila na japonské lode pri pobreží Viganu na ostrove Luzon
* 1946 – začal sa norimberský lekársky proces, v ktorom boli stíhaní lekári a dôstojníci údajne zapojení do nacistických pokusov na ľuďoch a masového vraždenia pod zámienkou eutanázie
* 1953 – mccarthizmus: General Electric oznámil, že všetci komunistickí zamestnanci budú zo spoločnosti prepustení
* 1961 – Tanganika (dnešná Tanzánia) získala nezávislosť od Spojeného kráľovstva
* 1968 – Douglas Engelbart predniesol takzvanú „matku všetkých demonštrácií“, keď verejne predstavil počítačovú myš, hypertext a grafické používateľské rozhranie s bitovou mapou pomocou systému oN-Line (NLS)
* 1979 – bola potvrdená eliminácia vírusu pravých kiahní, čím sa pravé kiahne stali prvou z dvoch chorôb, ktoré boli vyhubené
* 1987 – izraelsko-palestínsky konflikt: v pásme Gazy a na Západnom brehu Jordánu sa začala prvá intifáda Palestínčanov proti Izraelu
* 1990 – Lech Wałęsa bol zvolený za prezidenta Poľska
* 2016 – juhokórejská prezidentka Pak Kun-hje bola odvolaná Národným zhromaždením v reakcii na veľký politický škandál
* 2019 – nečakaný výbuch ostrovného vulkánu Whakaari blízko Nového Zélandu zabil pri kráterovom jazere 22 turistov

## Narodenia
[thumb|upright|[Judi Denchová (* 1934)]]
[thumb|upright|[Ladislav Snopko (* 1949)]]
[thumb|upright|[John Malkovich (* 1953)]]
[thumb|upright|[Anna Gavalda (* 1970)]]
* 1571 – Metius, holandský matematik a astronóm († 1635)
* 1579 – Martin de Porres, peruánsky lekárnik a svätec († 1639)
* 1594 – Gustáv II. Adolf, švédsky kráľ († 1632)
* 1608 – John Milton, anglický básnik († 1674)
* 1717 – Johann Joachim Winckelmann, nemecký estetik († 1768)
* 1742 – Carl Wilhelm Scheele, švédsky chemik († 1786)
* 1748 – Claude-Louis Berthollet, francúzsky chemik a lekár († 1822)
* 1751 – Mária Lujza Parmská, španielska kráľovná ako manželka Karola IV. († 1819)
* 1842 – Piotr Alexejevič Kropotkin, ruský revolucionár a publicista, geograf a geológ († 1928)
* 1868 – Fritz Haber, nemecký chemik, nositeľ Nobelovej ceny († 1934)
* 1883 - Nikolaj Nikolajevič Luzin, sovietsky matematik († 1950)
* 1900 - Andrej Sirácky, slovenský sociológ, filozof a politológ († 1988)
* 1901 – Ödön von Horváth, rakúsky dramatik a prozaik († 1938)
* 1905 – Dalton Trumbo, americký scenárista a spisovateľ († 1976)
* 1906 – Grace Hopperová, americká matematička († 1992)
* 1910 – Henry Lee Giclas, americký astronóm († 2007)
* 1911 – Broderick Crawford, americký herec († 1986)
* 1916 – Kirk Douglas, americký herec a producent († 2020)
* 1917 – James Rainwater, americký fyzik, nositeľ Nobelovej ceny († 1986)
* 1919 – William Lipscomb, americký chemik, nositeľ Nobelovej ceny († 2011)
* 1920 - Carlo Azeglio Ciampi, taliansky politik a prezident († 2016)
* 1920 – Juraj Fischer, veterán západného odboja a slovenský politický väzeň († 2007)
* 1925 – Ernest Gellner, český filozof, sociológ a antropológ († 1995)
* 1926 – Henry Way Kendall, americký fyzik, nositeľ Nobelovej ceny († 1999)
* 1926 – Jan Křesadlo, český spisovateľ, skladateľ, psychológ a polyhistor († 1995)
* 1929 – John Cassavetes, americký režisér, herec a scenárista († 1989)
* 1929 –  Bob Hawke, premiér Austrálie († 2019)
* 1931 – Ladislav Smoljak, český režisér, scenárista a herec († 2010)
* 1933 – Aranka Szentpétery, slovenská herečka († 2023)
* 1934 – Judi Denchová, britská herečka
* 1939 – Alojz Wawruch, maďarský matematik a pedagóg († 1999)
* 1941 – Beau Bridges, americký herec
* 1942 – Billy Bremner, škótsky futbalista († 1997)
* 1945 – David Johnson, americký informatik, pracovník AT&T Labs († 2016)
* 1946 – Dušan Mitana, slovenský prozaik a dramatik († 2019)
* 1949 – Ladislav Snopko, slovenský politik
* 1953 – John Malkovich, americký herec
* 1954 - Jean-Claude Juncker, luxemburský politik, predseda Európskej komisie
* 1954 – Rudolf Rabatin, slovenský maliar a pedagóg
* 1954 – Boris Zala, slovenský politik
* 1957 – Roman Brat, slovenský prozaik, publicista a prekladateľ
* 1959 – Karl Shuker, britský zoológ a spisovateľ
* 1961 – Joe Lando, americký herec
* 1962 – Aleš Höffer, český atlét († 2008)
* 1962 – Felicity Huffmanová, americká herečka
* 1963 – Svetoslav Bombík, slovenský politik VPN, diplomat, politológ a historik, jeden z lídrov študentského hnutia v novembri 1989 († 1995)
* 1964 – Paul Landers, nemecký gitarista (Rammstein)
* 1969 – Bixente Lizarazu, francúzsky futbalista
* 1970 – Anna Gavalda, francúzska spisovateľka
* 1971 – Petr Nedvěd, český hokejista
* 1972 – Tré Cool, americký bubeník (Green Day)
* 1977 – Kateřina Nashová, česká bežkyňa na lyžiach a cyklistka
* 1978 – Tamás Mocsai, maďarský hádzanár
* 1979 – Jozef Mihálik, slovenský hokejista
* 1979 – Bryanne Stewartová, austrálska tenistka
* 1980 – Simon Helberg, americký komediálny herec
* 1981 – Mardy Fish, americký tenista
* 1988 – Veronika Vítková, česká biatlonistka
* 1992 – Milan Lalkovič, slovenský futbalista

## Úmrtia
[náhled|upright|[Anthonis van Dyck († 1641)]]
[náhled|upright|[Nils Gustaf Dalén († 1937)]]
* 1437 – Žigmund Luxemburský, rímsko-nemecký cisár, český, uhorský a rímsky kráľ (* 1368)
* 1565 – Pius IV., pápež (* 1499)
* 1626 – Salomon de Brosse, francúzsky architekt (* 1571)
* 1636 – Fabian Birkowski, poľský spisovateľ (* 1566)
* 1641 – Anthonis van Dyck, flámsky barokový maliar a grafik (* 1599)
* 1669 – Klement IX., pápež (* 1600)
* 1871 – Josef Mánes, český maliar (* 1820)
* 1908 – Michal Algöver, slovenský matematik, úradník a zememerač (* 1826)
* 1937 – Nils Gustaf Dalén, švédsky fyzik, nositeľ Nobelovej ceny (* 1869)
* 1945 – Jun Čchi-ho, kórejský revolucionár, aktivista, pedagóg a politik (* 1864)
* 1955 – Alexander Križka, slovenský spisovateľ, pedagóg, režisér a dramaturg (* 1903)
* 1971 – Ralph Bunche, americký diplomat, nositeľ Nobelovej ceny za mier (* 1904)
* 1991 – Berenice Abbottová, americká fotografka (* 1898)
* 1993 – John Wisdom, britský filozof (* 1904)
* 1996 – Mary Leakey, britská paleoantropologička a archeologička (* 1913)
* 1996 – Alain Poher, francúzsky politik, dočasný prezident Francúzska a predseda Senátu, predseda Európskeho parlamentu (* 1909)
* 2001 – Karel Bříza, český rímskokatolícky kňaz, rehoľník – redemptorista, hudobný skladateľ, organista a organár (* 1926)
* 2005 – Juraj Cíger, slovenský filozof, karteziológ (* 1914)
* 2006 – Július Mésároš, slovenský historik (* 1923)
* 2008 – Jurij Nikolajevič Glazkov, sovietsky kozmonaut (* 1939)
* 2011 – Milan Vavro, slovenský maliar, grafik a ilustrátor (* 1933)
* 2013 – Eleanor Parkerová, americká herečka (* 1922)
* 2013 – Peter Farkas - Žiška, slovenský kňaz a spisovateľ (* 1973)
* 2018 – Riccardo Giacconi, americký fyzik, nositeľ Nobelovej ceny (* 1931)
* 2020 – Paolo Rossi, taliansky futbalista (* 1956)
*2021 – Lina Wertmüllerová, talianska filmová režisérka (* 1928)


09
~1209